สวัสดีค่ะ คือเริ่มมีอาการปวดตา แล้วก็ปวดหัวมากๆเลยค่ะ ปวดตามกล้ามเนื้อ พอตกกลางคืนก็มีไข้ ตัวร้อนมากก็ทานยาพาราไป พอตอนเช้าไข้ก็ลดลง แล้วมีจุดแดงๆขึ้นมาตามตัวเต็มไปหมดเลยค่ะ เลยอยากทราบว่าเป็นไข้อะไร?
สวัสดีค่ะ อาการไข้และจุดแดงตามตัวอาจเกิดจาก-ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) นอกจากนี้อาจมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใส-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้ หากฉีดวัคซีนมาในวัยเด็กพบได้น้อย-หัดกุหลาบ หรือ ส่าไข้ แต่จะพบในเด็กเล็ก ส่วนใหญ่พบในช่วงอายุ 6-12 เดือน และมากกว่า 95% พบในช่วงไม่เกิน 2 ปี โอกาสที่จะเป็นในผู้ใหญ่นั้นน้อยมากๆ-โรคอีสุกอีใส ได้แก่ มีไข้ ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นแดงที่ค่อยๆเปลี่ยนเป็นตุ่มน้ำใส-การติดเชื้อ HIV ในระยะเฉียบพลันก็ได้ หากได้ไปมีความเสี่ยงมาในช่วง 2-4 สัปดาห์ก่อนหน้านั้นโดยอาจเป็นไข้เลือดออกได้เช่นกัน แนะนำพบแพทย์เพื่อเจาะเลือดให้ได้การวินิจฉัยที่แน่นอนอีกครั้ง หากไข้สูงมาก มีจุดแดงตามตัวขึ้นเยอะ อ่อนเพลีย กินได้น้อย ควรรีบไปการดูแลตัวเองเบื้องต้น รับประทานยาลดไข้ทุก 4-6 ชัวโมง พักผ่อน ดื่มน้ำมากๆ ระวังการกระทบกระแทก